CELEX: 62011CN0337
Language: da
Date: 2011-07-01 00:00:00
Title: Sag C-337/11: Anmodning om præjudiciel afgørelse indgivet af Sø- og Handelsretten (Danmark) den 1. juli 2011 , HK Danmark som mandatar for pour Lone Skouboe Werge mod Pro Display A/S under konkurs

10.9.2011   
            
            
               DA
            
            
               Den Europæiske Unions Tidende
            
            
               C 269/32
            
         Anmodning om præjudiciel afgørelse indgivet af Sø- og Handelsretten (Danmark) den 1. juli 2011, HK Danmark som mandatar for pour Lone Skouboe Werge mod Pro Display A/S under konkurs
   (Sag C-337/11)
   2011/C 269/63
   Processprog: dansk
   
      Den forelæggende ret
   
   Sø- og Handelsretten
   
      Parter
   
   
      Sagsøger: HK Danmark som mandatar for Lone Skouboe Werge
   
      Sagsøgte: Pro Display A/S under konkurs
   
      Præjudicielle spørgsmål
   
   
               1)
            
            
               
                           a)
                        
                        
                           Vil enhver person, som på grund af fysiske, mentale eller psykiske skader ikke kan eller kun i begrænset omfang kan udføre sit arbejde i en periode, der opfylder kravet til længden af perioden som anført i præmis 45 i Domstolens Dom i sag C-13/05 (»Navas«) (1) være omfattet af begrebet »handicap« i direktivets forstand?
                        
                     
                           b)
                        
                        
                           Kan en tilstand, der er forårsaget af en lægeligt diagnosticeret uhelbredelig sygdom, være omfattet af begrebet handicap i direktivets forstand?
                        
                     
                           c)
                        
                        
                           Kan en tilstand, der er forårsaget af en lægeligt diagnosticeret forbigående sygdom, være omfattet af begrebet handicap i direktivets forstand?
                        
                     
         
               2)
            
            
               Skal en varig funktionsnedsættelse, som ikke afføder behov for særlige hjælpemidler eller lignende, og som alene eller i væsentligste består i, at den pågældende person ikke er i stand til at arbejde på fuld tid, anses for et handicap i den forstand, hvori dette udtryk er anvendt i rådsdirektiv 2000/78/EF (2)?
            
         
               3)
            
            
               Er reduktion af arbejdstiden blandt de foranstaltninger, der er omfattet af artikel 5, i rådets direktiv 2000/78/EF?
            
         
               4)
            
            
               Er rådets direktiv 2000/78/EF af 27. november 2000 til hinder for at anvende en national lovbestemmelse, hvorefter en arbejdsgiver har ret til at opsige en medarbejder med et forkortet varsel, når medarbejderen har oppebåret løn under sygdom i i alt 120 dage inden for 12 på hinanden følgende måneder, over for en medarbejder, der må anses for handicappet i direktivets forstand, når
            
         
               a)
            
            
               fraværet er forårsaget af handicappet?
               eller
            
         
               b)
            
            
               fraværet skyldes, at arbejdsgiveren ikke har iværksat de foranstaltninger, der under hensyn til de konkrete behov er hensigtsmæssige for at give en person med handicap adgang til at udøve sin beskæftigelse?
            
         
      (1)  Dom af 11. juli 2006, Sml. s. I-06467
   
      (2)  EFT L 303, s. 16